smcproject/ml-wiki-sentences huggingface dataset:
മലബാറിലെ പ്രധാന തണ്ടാൻ തറവാടുകൾ ഇവയാണ്:- ഒളവറ തണ്ടാൻ, ഏരുവേശ്ശിതണ്ടാൻ, കാരിയത്ത് മൂത്തതണ്ടാൻ, രാമവില്യത്ത് തണ്ടാൻ, മടിയൻ തണ്ടാൻ, മേൽപ്പുറത്ത് തണ്ടാൻ, കരിങ്ങാട്ട്തണ്ടാൻ, പെരുമുടി തണ്ടാൻ, വയലിൽതണ്ടാൻ, കീഴൂർ തണ്ടാൻ, തൃക്കണ്ണ്യാൽ തണ്ടാൻ,തണ്ടാശേരിയിൽ തുടങ്ങി പന്ത്രണ്ടോളം പ്രതാപികളായ തണ്ടാൻമാർ ഇന്നും പ്രശസ്ത തറവാടുകളാണ്.
ഓരോ തണ്ടാർസ്ഥാനിയുടേയും അധികാരപരിധിക്കുളളിൽ താമസിക്കുന്ന സാധാരണ തീയ്യരിൽ നിന്ന് 'കാഴ്ച'യും സമ്മാനങ്ങളും വാങ്ങാൻ തണ്ടാർക്ക് അവകാശമുണ്ടായിരുന്നു.
തീയരേക്കാൾ താഴേ ഉള്ള ജാതികളെ പ്രതേകിച്ചും കമ്മാളൻ , കവിതാര് , മണ്ണാൻ തുടങ്ങിയ ജാതികൾ തണ്ടാർ പ്രമാണികളുടെ അധികാര പരിധിയിൽ ആയിരുന്നു.
ഇവരെ നിയത്രിക്കാനും ശിക്ഷിക്കാനും തണ്ടാർ പ്രമാണികൾക്ക് അവകാശമുണ്ട് ഇവർ പാലിക്കേണ്ടതായ ജാതിനിയമങ്ങളും അയിത്താചാരങ്ങളും ലംഘിക്കു ന്നവരെ ശിക്ഷിക്കാനും ജാതിഭ്രഷ്ട് കല്പിക്കാനും തണ്ടാർക്ക് അധികാരമുണ്ടായിരുന്നു.
അത് പോലെ തന്നെയാണ് ഒരു നായനാർ ജാതിയിൽ ആരെങ്കിലും മരിച്ചാൽ കർമ്മം തീയ്യർ തണ്ടാർ തന്നെയാണ്  വഹിക്കേണ്ടത്.
തീയ്ർക്കിടയിലെ ആഘോഷങ്ങൾക്കും അടിയന്തരങ്ങൾക്കും തണ്ടാർമാർക്ക് സമ്മാനങ്ങൾ നല്കുന്നതിനെ സംബന്ധിച്ച് രാജകീയ കല്പനകൾ നിലവിലുണ്ടായിരുന്നു.
തണ്ടായ്മ-സ്ഥാനതീട്ടൂരം എന്നാണ് ഇതറിയപ്പെട്ടിരുന്നത്.
തീയരുടെ താലികെട്ട് കല്യാണം, പുരച്ചേർച്ച, അടിയന്തരം, ഗൃഹപ്രവേശം എന്നീ സന്ദർഭങ്ങളിൽ തണ്ടാരുടെ സാന്നിധ്യവും കാർമ്മികത്വവും അനിവാര്യമായിരുന്നു.
താലികെട്ടു കല്യാണത്തിനും പുരച്ചേർച്ചയ്ക്കും അടിയന്തരത്തിനും മറ്റും പന്ത്രണ്ട് പുത്തൻ വീതം തണ്ടാർക്ക് സമ്മാനമായി ലഭിച്ചിരുന്നു.
നായരുടെ വീട്ടിലെ ശവസംസ്കാരച്ചടങ്ങുകൾക്കാവശ്യമായ അലക്കുകാർ, ബാർബർമാർ എന്നീ വിഭാഗങ്ങളെ സംഘടിപ്പിച്ചു നല്കിയിരുന്നത് തണ്ടാരായിരുന്നു.
കൈവേലക്കാരായ താഴ്ന്ന ജാതിക്കാരുടെ വിവാഹച്ചടങ്ങുകൾക്ക് കാർമ്മികത്വം വഹിച്ചിരുന്നതും തണ്ടാർ തന്നെയായിരുന്നു.
എങ്കിലും തണ്ടാർക്ക് പ്രത്യേകം പ്രാമുഖ്യം നല്കിയിരുന്നു എന്ന സാമൂഹിക സത്യം ശ്രദ്ധാർഹമാണ്.
ശ്രദ്ധേയർ ചങ്ങരംകുമരത്ത് പാറൻ പണിക്കർ -സാമൂതിരിയുടെ പടയാളികളിലൊരാൾ മാമുണ്ണി തണ്ടാൻ - ശക്തൻ തമ്പുരാൻറെ സേനാദിപൻ.
ഇതും കാണുക തണ്ടാൻ (ജാതി) അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തണ്ടാൻ (സ്ഥാനപ്പേർ) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
↑ ↑ https://books.google.co.in/books?id=-pdFAQAAIAAJ q=%E0%B4%A4%E0%B4%A3%E0%B5%8D%E0%B4%9F%E0%B4%BE%E0%B5%BB dq=%E0%B4%A4%E0%B4%A3%E0%B5%8D%E0%B4%9F%E0%B4%BE%E0%B5%BB hl=en newbks=1 newbks_redir=0 source=gb_mobile_search sa=X ved=2ahUKEwiPxcjdxaP9AhVu1zgGHZRUDlg4FBDoAXoECAoQAw#%E0%B4%A4%E0%B4%A3%E0%B5%8D%E0%B4%9F%E0%B4%BE%E0%B5%BB ↑ ↑ ↑ 1 2 3 ↑ ↑ ↑ University of Kerala, (2009) Journal of Kerala Studies.
Volume 36 Google books p.203, 205 ↑ ↑ University of Kerala, (2009) Journal of Kerala Studies.
Volume 36 Google books p.203, 205
പനച്ചി ഇംഗ്ലീഷ് വിലാസം https://ml.wikipedia.org/wiki/Diospyros_malabarica
ഇന്ത്യ, ശ്രീലങ്ക , മ്യാന്മാർ എന്നിവിടങ്ങളിൽ കാണപ്പെടുന്ന എബനേസീ സസ്യകുടുംബത്തിൽപ്പെട്ട നിത്യ ഹരിത മരമാണ് പനച്ചി .
( ശാസ്ത്രീയനാമം : Diospyros malabarica ) .
സാവധാനം വളരുന്ന നല്ല ആയുസ്സുള്ള വൃക്ഷമാണിത്.
Malabar ebony എന്നറിയപ്പെടുന്നു.
പനഞ്ഞി , പനച്ച എന്നും അറിയപ്പെടുന്നു .
ജനുവരി- മാർച്ചാണ് പൂക്കാലം.
മണമുള്ള പൂക്കളാണ്.
തടിയ്ക്ക് മങ്ങിയ ചാര നിറമാണ്.
വീടുണ്ടാക്കാനും  വഞ്ചിയുണ്ടാക്കാനും ഉപയോഗിക്കാനാവും.
കായിൽ നിന്നു് ഒരു തരം പശ കിട്ടും.
അത് പുസ്തകം ബൈന്റ് ചെയ്യുന്നതിനും അമിട്ടുണ്ടാക്കാനും ഉപയോഗിക്കാറുണ്ട്.
ചെ‍‌ണ്ട ഒട്ടിക്കാനും വ്യാപകമായി ഉപയോഗിക്കുന്നു.
10-14 മീറ്റർ ഉയരത്തിൽ വളരും.
നിറയെ ഇലകളും ചുവന്ന കായകളും ഉണ്ടാവും.
ഇലകൾ തിളങ്ങുന്ന പച്ച നിറമുള്ളവയാണ്.
ക്രീം നിറമാണ് പൂക്കൾക്ക്.
ആൺ പൂക്കൾ കൂട്ടമായും പെൺ പൂക്കൾ ഒറ്റയായും വിരിയുന്നു.
രണ്ടിഞ്ച് വ്യാസമുള്ള ഉരുണ്ട കായകൾ പാകമാകുമ്പോൾ മഞ്ഞ കലർന്ന ചുവപ്പ് നിറമാകും.
അണ്ണാനും പക്ഷികളും വിത്തുവിതരണം നടത്തുന്നു.
ഇതിൽ പലതരം വിറ്റമിനുകളും പഞ്ചസാരകളും അടങ്ങിയിട്ടുണ്ട്.
ധാരാളം ഔഷധഗുണമുള്ള ഒരു വൃക്ഷമാണ് പനച്ചി.
തടി, ഇല, പൂവ്, കായ എന്നിവ ഔഷധമായി ഉപയോഗിക്കുന്നു.
തുണിക്ക് കറുത്ത ചായമടിക്കാൻ പാകമാവാത്ത ഇലകൾ ഉപയോഗിക്കുന്നു.
തളിരിലകൾ, കുറുവദ്വീപിൽ നിന്നും അവലംബം പുറത്തേക്കുള്ള കണ്ണികൾ ഏറെ വിവരങ്ങൾ മറ്റു പേരുകൾ Archived 2012-03-29 at the Wayback Machine .
ചിത്രങ്ങൾ http://www.globinmed.com/index.php?option=com_content view=article id=79853:diospyros-malabarica-desr-kostel-var-malabarica catid=368:d http://www.biotik.org/india/species/d/diospere/diospere_en.html Archived 2010-08-01 at the Wayback Machine .
Diospyros malabarica എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പുല്ലൂർ
പുല്ലൂർ ഇനിപ്പറയുന്നവയെ സൂചിപ്പിക്കാംഃ ഇന്ത്യൻ ഗ്രാമങ്ങൾ പുല്ലൂർ, കാസർഗോഡ് , കേരളം പുല്ലൂർ, മലപ്പുറം പുല്ലൂർ, തെലങ്കാന.
പുല്ലൂർ, തൃശൂർ, കേരളം ഇതും കാണുക ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
പുല്ലൂർ (കാസർകോഡ്)
കേരളത്തിലെ കാസർഗോഡ് ജില്ലയിലെ ഹൊസ്ദുർഗ് താലൂക്കിലെ NH 66ന്‌ അരികിൽ സ്ഥിതി ചെയ്യുന്ന ചെറിയ ഒരു ഗ്രാമപ്രദേശമാണ് പുല്ലൂർ .
ജില്ലാ തലസ്ഥാനമായ കാസറകോഡ് നിന്നും 30 കിലോമീറ്റർ തെക്കുഭാഗത്തും പോസ്ദുർഗ്ഗ് താലൂക്ക് കേന്ദ്രമായ കാഞ്ഞങ്ങാടുനിന്നും ആറു കിലോമീറ്റർ വടക്കുഭാഗത്തുമാണ് ഗ്രാമകേന്ദ്രം.
ഗ്രാമത്തിൻ്റെ മൊത്തം ഭൂമിശാസ്ത്രപരമായ വിസ്തീർണ്ണം 2859 ഹെക്ടറാണ്.
പുല്ലൂരിൽ ആകെ 15,565 ആളുകളുണ്ട്, പുല്ലൂർ വില്ലേജിൽ ഏകദേശം 3,667 വീടുകളുണ്ട്.
2019 ലെ കണക്കനുസരിച്ച് പുല്ലൂർ വില്ലേജുകൾ ഉദുമ അസംബ്ലിയിലും കാസർകോട് പാർലമെൻ്റ് മണ്ഡലത്തിലും ഉൾപ്പെടുന്നു.
ആരാധനാകേന്ദ്രങ്ങൾ കൊടവലം ശ്രീ മഹാവിഷ്ണു ക്ഷേത്രം പുല്ലൂർ ശ്രീ മഹാവിഷ്ണു ക്ഷേത്രം വിഷ്ണുമംഗലം ശ്രീ മഹാവിഷ്ണു ക്ഷേത്രം ആൽത്തറക്കാൽ ശ്രീ മുത്തപ്പൻ മഠപ്പുര താളിക്കുണ്ട് ശ്രീ വിഷ്ണുചാമുണ്ഠേശ്വരി ക്ഷേത്രം.
സ്ഥാപനങ്ങൾ ജി.യു.പി.എസ്. പുല്ലൂർ യു.എൻ എച്ച്. എസ്. പുല്ലൂർ ഗവ.
ഐ.ടിഐ.
പുല്ലൂർ ലക്ഷി മേഘൻ കോളേജ് ഓഫ് നഴ്സിങ് അവലംബം
കാരമാവ്
ഇലിയോകാർപ്പേസീ സസ്യകുടുംബത്തിൽപ്പെട്ട, ഇന്ത്യൻ ഉപഭൂഖണ്ഡത്തിലും, ഇന്തോ- ചൈന തെക്ക് കിഴക്കൻ ഏഷ്യ എന്നിവിടങ്ങളിലും കണ്ടുവരുന്ന ഒരു ഫലവൃക്ഷമാണ് കാരമാവ് .
ശ്രീലങ്കയാണ് സ്വദേശം.
( ശാസ്ത്രീയനാമം : Elaeocarpus serratus ) .
അവി , അവിൽ , നല്ലകാര , പെരിങ്കാര , പെരുങ്കാര , വലിയ കാര എന്നെല്ലാം അറിയപ്പെടുന്നു.
ഏകാന്തരന്യാസത്തിൽ വിന്യസിച്ചിട്ടുള്ള മിനുസമുള്ള ലഘുപത്രങ്ങളുടെ അരികുകൾ ദന്തുരങ്ങളാണ്.
കൊഴിയാറാകുമ്പോൾ ഇലകൾക്ക് ചുവന്ന നിറം ആകുന്നു.
വെളുത്ത പൂക്കൾ പത്രകക്ഷങ്ങളിലെ റെസീം പൂങ്കുലകളിൽ വിരിയുന്നു.
പച്ചനിറത്തിലുള്ള മാംസളമായ കായകൾക്കുള്ളിൽ കട്ടിയുള്ള ഒറ്റ വിത്ത് ഉണ്ട്.
ഇലകൾ വിഷത്തിനെതിരെയും വാതത്തിനും ഔഷധമാണ് .
കാരയ്ക്ക എന്ന് വിളിക്കുന്ന കായകൾ ഭക്ഷ്യയോഗ്യമാണ്.
നല്ല അളവിൽ പ്രോട്ടീനും അന്നജവും അടങ്ങിയിട്ടുണ്ട്.
കാരമാവിന്റെ തൈ പൂക്കൾ അവലംബം പുറത്തേക്കുള്ള കണ്ണികൾ കാണപ്പെടുന്ന സ്ഥലങ്ങൾ http://www.tandfonline.com/doi/abs/10.1080/14786419.2010.551514 http://scialert.net/fulltext/?doi=ajpp.2012.47.52 org=10 വിക്കിസ്പീഷിസിൽ Elaeocarpus serratus എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Elaeocarpus serratus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
താന്നിപ്പുഴ
താന്നിപ്പുഴ , എറണാകുളം ജില്ലയിലെ കൂവപ്പടി താലൂക്കിൽ ചേലാമറ്റം പഞ്ചായത്തിനു കീഴിൽവരുന്നതും പെരിയാറിൻറെ തീരത്തു സ്ഥിതിചെയ്യുന്നതുമായ ഒരു ചെറിയ ഗ്രാമമാണ്.
കാഞ്ഞൂർ ( 3 കി.മീ. ), കൂവപ്പടി ( 4 കി.മീ.), തുറവൂർ ( 6 കി.മീ.), ശ്രീമൂലനഗരം ( 6 കി.മീ.), അങ്കമാലി ( 6 കി.മീ.) എന്നിവയാണ് ഈ ഗ്രാമത്തിന് ഏറ്റവും സമീപസ്ഥമായ ഗ്രാമങ്ങൾ.
സമുദ്രനിരപ്പിൽ നിന്ന് ഏകദേശം 16 മീറ്റർ ഉയരത്തിൽ സ്ഥിതിചെയ്യുന്ന താന്നിപ്പുഴ ഗ്രാമത്തെ വലയം ചെയ്ത് കിഴക്കുഭാഗത്ത് കൂവപ്പടി വില്ലേജ് , തെക്കുഭാഗത്ത് വാഴക്കുളം താലൂക്ക് , പടിഞ്ഞാറ് പാറക്കടവ് താലൂക്ക് , തെക്കുഭാഗത്ത് വടവുകോട് താലൂക്ക് എന്നിവ നിലകൊള്ളുന്നു.
കാലടി , ചാലക്കുടി , പെരുമ്പാവൂർ , അങ്കമാലി , കോതമംഗലം ആലുവ എന്നിവയാണ് ഏറ്റവും സമീപസ്ഥമായ പട്ടണങ്ങൾ.
ഏറ്റവുമടുത്ത റെയിൽവേ സ്റ്റേഷനുകൾ അങ്കമാലി (9 കി.മീ), ചൊവ്വര റെയിൽവേ സ്റ്റേഷൻ എന്നിവയാണ്.
ആലുവ റെയിൽവേ സ്റ്റേഷനിലേയ്ക്ക് ഇവിടെനിന്ന് 12 കിലോമീറ്റർ ദൂരമുണ്ട്.
കൊച്ചി അന്താരാഷ്ട്ര വിമാനത്താവളത്തിലേയ്ക്ക് ഇവിടെനിന്ന് 7 കിലോമീറ്റർ ദൂരമാണുള്ളത്.
അദ്വൈതാചാര്യൻ ശ്രീ ശങ്കരാചാര്യരുടെ ജന്മസ്ഥലമായ കാലടി , വിനോദസഞ്ചാരകേന്ദ്രങ്ങളായ കോടനാട് അഭയാരണ്യം (17 കി.മീ.), അതിരപ്പിള്ളി (20 കി.മീ.), പറമ്പിക്കുളം വന്യമൃഗസങ്കേതം എന്നിവ ഈ ഗ്രാമത്തിനു സമീപത്തായാണ് സ്ഥിതി ചെയ്യുന്നത്.
ചിത്രശാല സെന്റ് ജോസഫ്‌സ് ചർച്ച്, താന്നിപ്പുഴ അവലംബം
ഉദ്ധവൻ
ഉദ്ധവൻ (പുറമേ പവനയധി അറിയപ്പെടുന്നു) ഹിന്ദു പുരാണങ്ങളിലെ  കഥാപാത്രമാണ്.
അവതാരമായ കൃഷ്ണന്റെ ഭക്തൻ എന്ന നിലക്കും സുഹൃത്ത് എന്ന നിലക്കും മന്ത്രി എന്ന നിലക്കും ആദ്ദേഹം സേവിച്ചു.
ഭാഗവതപുരാണത്തിൽ അദ്ദേഹം ഒരു പ്രധാന പങ്ക് വഹിക്കുന്നു, യോഗയുടെയും ഭക്തിയുടെയും പ്രക്രിയകൾ കൃഷ്ണൻ നേരിട്ട് പഠിപ്പിക്കുന്നു.
ഈ ചർച്ചകളുടെ തത്ത്വം ഉദ്ധവ ഗീത എന്ന് വിളിക്കപ്പെടുന്നു, ഭഗവദ്ഗീതയ്ക്ക് സമാനമായി കൃഷ്ണൻ അർജ്ജുനനെ ഉപദേശിക്കുന്നു.
ചില ഗ്രന്ഥങ്ങൾ അനുസരിച്ച്, കൃഷ്ണന്റെ പിതാവായ വാസുദേവന്റെ സഹോദരനായിരുന്ന ദേവഭാഗയുടെ മകനായതുകൊണ്ട്  കൃഷ്ണന്റെ മച്ചുനൻ കൂടിയായിരുന്നു ഉദ്ധവൻ.
അദ്ദേഹത്തിന്റെ ശാരീരിക രൂപം കൃഷ്ണന്റെ രൂപം പോലെയായിരുന്നു, ചില സന്ദർഭങ്ങളിൽ രണ്ടാമത്തേതിനെ അർജ്ജുനൻ താൽക്കാലികമായി തെറ്റിദ്ധരിക്കുന്നു.
ബദരിയിൽ മഹാവിഷ്ണു വിന്റെ ബിംബത്തോടൊപ്പം ഉദ്ധവരുടെയും പ്രതിമ ഉണ്ട്.
വൃന്ദാവന് സന്ദേശം
ഭഗവത പുരാണത്തിൽ, കൃഷ്ണൻ കംസനെ  തോല്പിച്ചശേഷം ഉദ്ധവ , അവനെ കാണാൻ  വന്നു.
തന്റെ കമ്പനി കാണാതായ ഗോപികൾക്കും ഗ്രാമവാസികൾക്കും ഒരു സന്ദേശവുമായി വൃന്ദാവനെ സന്ദർശിക്കാൻ കൃഷ്ണൻ ഉദ്ധവ നോട് അഭ്യർത്ഥിച്ചു.
വൃന്ദാവനത്തിലെ ജനങ്ങളോട് തന്നെ മറക്കാൻ പറയണമെന്ന് കൃഷ്ണൻ ഉദ്ധവ നോട് ആവശ്യപ്പെടുന്നു, കാരണം അവനെ മറന്നാൽ മാത്രമേ ഭൂമിയിൽ തന്റെ ചുമതലകൾ പൂർത്തിയാക്കാൻ കഴിയൂ.
ഉദ്ധവൻ അങ്ങനെ ഭക്തിയും നിറഞ്ഞു  ശ്രീകൃഷ്ണ നേരെ അടുത്ത 6 മാസം വൃന്ദാവനത്തിൽ പാർത്തു.
ഗൊപികൽ "എപ്പോഴാണ് പറഞ്ഞു അക്രുരം വൃന്ദാവനത്തിലേക്ക് വന്നു.
ഗൗഡിയ വൈഷ്ണവ പാരമ്പര്യത്തിൽ ദൈവസ്നേഹത്തെക്കുറിച്ച് പരമമായ ധാരണയാണ് വൃന്ദാവന നിവാസികൾ കേൾക്കുമ്പോൾ സന്ദേശത്തിന്റെ ഉള്ളടക്കവും അത് ഉളവാക്കുന്ന വികാരങ്ങളും.
ഹിന്ദി കവി മഹാകവി സൂർദാസ് ഈ സംഭവത്തെ മനോഹരമായി വിവരിച്ചിട്ടുണ്ട്-
, मन न भए दस बीस हुतो सो गयौ स्याम, को अवराधै ईस भईं सबहीं माधौ बिनु जथा देह बिनु सीस अटकिरही आसा, जीवहिं कोटि बरीस तौ सखा स्यामसुन्दर, सकल जोग के ईस, रसिकन की बतियां पुरवौ मन ഉദ്ദവഗീത
ലോകം വിടുന്നതിനു തൊട്ടുമുമ്പ് കൃഷ്ണൻ ഉദ്ധവ ഗീതയെ ( ഹംസ ഗീത എന്നും വിളിക്കുന്നു) ഉദ്ധവ യോട് സംസാരിച്ചു.
അവൻ ആസന്നമായിരുന്ന നാശം കണ്ടു ശേഷമാണ് ഉഢവ ന്റെ ഔളത്തിന്റെയും തുടങ്ങി യദുവംശി കമ്മ്യൂണിറ്റി, അതിൽ കൃഷ്ണ ഒരു ജനിച്ച, വളർന്നതും ക്ഷത്രിയ .
ഉദ്ധവ ഭക്തനെന്ന നിലയിലും കൃഷ്ണന്റെ പ്രിയ സുഹൃത്തായും അറിയപ്പെട്ടിരുന്നുവെങ്കിലും നാശം സംഭവിക്കുന്നത് തടയാൻ കഴിയാത്തത് എന്തുകൊണ്ടാണെന്ന് മനസ്സിലാക്കാൻ പോലും അദ്ദേഹത്തിന് കഴിഞ്ഞില്ല.
ബ്രഹ്മാവും സ്രഷ്ടാവും ആകാശഗോളങ്ങളും കൃഷ്ണന്റെ വംശാവലിയുടെ ഉദ്ദേശ്യം അവസാനിച്ചതിനുശേഷം തന്റെ ദിവ്യ വാസസ്ഥലത്തേക്ക് മടങ്ങാൻ അഭ്യർത്ഥിച്ചു.
യാദവ പൂർത്തീകരിക്കേണ്ടതിന്റെ കാരണം കൃഷ്ണൻ വിശദീകരിച്ചു, “വീര്യം, വീര്യം, ഭാഗ്യം എന്നിവയാൽ ധിക്കാരിയായിത്തീർന്നു, ലോകം മുഴുവൻ കൈവശപ്പെടുത്താൻ ചായ്‌വുള്ള ഈ യാദു വംശജർ എന്നെ കടൽത്തീരത്ത് കടൽത്തീരത്ത് സൂക്ഷിക്കുന്നു.
യാദൂസിന്റെ വലിയ വംശത്തെ നശിപ്പിക്കാതെ ഞാൻ (ഈ ലോകത്തിൽ നിന്ന്) പോയാൽ, മുഴുവൻ മനുഷ്യരും ധിക്കാരികളായിത്തീർന്നാൽ അതിന്റെ നാശം നേരിടേണ്ടിവരും ...
"ഈ ഉദ്ധവ ൻ വളരെയധികം ദുഃഖിതനായി കൃഷ്ണനെ സമീപിക്കുകയും അദ്ദേഹത്തെയും കൂട്ടിക്കൊണ്ടുപോകാൻ അഭ്യർത്ഥിക്കുകയും ചെയ്തു.
മറുപടിയായി കൃഷ്ണൻ ഉദ്ധവ ഗീതയെ വിശദീകരിക്കുന്നു.
ഇതും കാണുക വൈഷ്ണവത ഭക്തി യോഗ നാരദ നാല് കുമാരന്മാർ ഉദ്വ പരാമർശങ്ങൾ ബാഹ്യ ലിങ്കുകൾ കൃഷ്ണൻ ഉദ്ദവയോട് (vedabase.com) നിർദ്ദേശിക്കുന്നു ഉദ്ദവഗീത Archived 2006-08-25 at the Wayback Machine .
(ഹിന്ദു.കോം) കൃഷ്ണൻ യോഗ സമ്പ്രദായം ശ്രീ Archived 2007-09-26 at the Wayback Machine .
ഉദ്ദവയോട് വിശദീകരിക്കുന്നു Archived 2007-09-26 at the Wayback Machine .
(srimadbhagavatam.com) ഗീത / സ്വാമി ഗുരുപനാനഡ ബാലാദേവി ചന്ദ്രശേഖർ
ഫിമൈ ഹിസ്റ്റോറിക്കൽ പാർക്ക് ഇംഗ്ലീഷ് വിലാസം https://ml.wikipedia.org/wiki/Phimai_Historical_Park
തായ്‌ലൻഡിലെ ഒരു ചരിത്ര ഉദ്യാനമാണ് ഫിമൈ ഹിസ്റ്റോറിക്കൽ പാർക്ക് .
തായ്‌ലൻഡിലെ ഏറ്റവും വലിയ പുരാതന ഖമർ-ഹിന്ദു ക്ഷേത്രമായ പ്രസാത് ഫിമൈയുടെ അവശിഷ്ടങ്ങളും പ്രാചീന പട്ടണമായ ഫൈസായ് പട്ടണവും  ഉൾക്കൊള്ളുന്ന ഒരു ചരിത്ര ഉദ്യാനമാണിത്.
നഖോൺ റാച്ചസിമ പ്രവിശ്യയിലെ ഫിമായ് പട്ടണത്തിലാണ് ഇത് സ്ഥിതി ചെയ്യുന്നത്.
പ്രവിശ്യയിലെ ഏറ്റവും പ്രധാനപ്പെട്ട വിനോദസഞ്ചാര കേന്ദ്രങ്ങളിൽ ഒന്നാണിത്.
ഫിമായ് മുമ്പ് ഖെമർ സാമ്രാജ്യത്തിൻ്റെ കാലത്ത് ഒരു പ്രധാന നഗരമായിരുന്നു.
പട്ടണത്തിൻ്റെ മധ്യഭാഗത്തായി സ്ഥിതി ചെയ്യുന്ന പ്രസാത് ഹിൻ ഫിമൈ എന്ന ക്ഷേത്രം, പുരാതന തായ്‌ലൻഡിലെ പ്രധാന ഖെമർ ക്ഷേത്രങ്ങളിലൊന്നായിരുന്നു.
പുരാതന ഖെമർ ഹൈവേ വഴി അങ്കോറുമായി ബന്ധിപ്പിച്ചിരിക്കുന്നതു കൂടാതെ അതിൻ്റെ പ്രധാന ദിശയായി അങ്കോറിനെ അഭിമുഖീകരിക്കാൻ ഉദ്ദേശിച്ചുള്ളതാണ്..
ചരിത്രം 1968-ൽ കേന്ദ്ര സങ്കേതം-ഗോപുരം
അങ്കോറിൽ നിന്നുള്ള പുരാതന ഖെമർ ഹൈവേയുടെ ഒരറ്റം ഈ ക്ഷേത്രം അടയാളപ്പെടുത്തുന്നു.
1020x580 മീറ്റർ ചുറ്റപ്പെട്ട പ്രദേശം അങ്കോർ വാട്ടുമായി താരതമ്യപ്പെടുത്താവുന്നതിനാൽ, ഖമർ സാമ്രാജ്യത്തിലെ ഒരു പ്രധാന നഗരമായിരുന്നു ഇത്.
ഒട്ടുമിക്ക കെട്ടിടങ്ങളും 11-ആം നൂറ്റാണ്ടിൻ്റെ അവസാനം മുതൽ 12-ആം നൂറ്റാണ്ടിൻ്റെ അവസാനം വരെയുള്ളവയാണ്, ബാഫുവോൺ, ബയോൺ, ഖെമർ ക്ഷേത്ര ശൈലിയിലാണ് നിർമ്മിച്ചിരിക്കുന്നത്.
എന്നിരുന്നാലും, അക്കാലത്തെ ഖെമർ ഹിന്ദുക്കളായിരുന്നുവെങ്കിലും, ഈ ക്ഷേത്രം ഒരു ബുദ്ധക്ഷേത്രമായാണ് നിർമ്മിച്ചത് ഖോറാത്ത് പ്രദേശത്തെ നിവാസികൾ ഏഴാം നൂറ്റാണ്ട് വരെ ബുദ്ധമതക്കാരായിരുന്നു.
ലിഖിതങ്ങളിൽ സ്ഥലത്തിന് വിമയപുര (വിമയ നഗരം എന്നാണ് അർത്ഥമാക്കുന്നത്) എന്ന പേരു നൽകിയിരിക്കുന്നു.
ഇത് തായ് നാമമായ ഫിമൈ ആയി വികസിച്ചു.
1767-ൽ അയുത്തായ രാജ്യത്തിൻ്റെ പതനത്തിനു ശേഷം, അഞ്ച് പ്രത്യേക സംസ്ഥാനങ്ങൾ സ്ഥാപിക്കാൻ ശ്രമിച്ചു.
ബോറോമ്മകോട്ട് രാജാവിൻ്റെ മകൻ ടെപ്പിപിറ്റ് രാജകുമാരൻ ഒന്നാമതായിഫിമായ് സ്ഥാപിക്കാൻ ശ്രമിച്ചു.
നഖോൺ റാച്ചസിമ ഉൾപ്പെടെയുള്ള  കിഴക്കൻ പ്രവിശ്യകളിലും  ഭരണം നടത്തിയിരുന്നു.
അഞ്ചിൽ ഏറ്റവും ദുർബ്ബലനായ തെപ്പിപിറ്റ് രാജകുമാരനെ ആദ്യം പരാജയപ്പെടുത്തി 1768-ൽ വധിച്ചു.
1901-ൽ ഫ്രഞ്ച് ഭൂമിശാസ്ത്രജ്ഞനായ എറ്റിയെൻ അയ്‌മോനിയർ ആണ് അവശിഷ്ടങ്ങളുടെ ആദ്യ വിവരപ്പട്ടികയുണ്ടാക്കിയത്.
1936 സെപ്‌റ്റംബർ 27-ന് ഗവൺമെൻ്റ് ഗസറ്റ്, 53-ാം വകുപ്പ്, സെക്ഷൻ 34-ലെ അറിയിപ്പ് പ്രകാരം ഈ സൈറ്റ് തായ് ഗവൺമെൻ്റിൻ്റെ സംരക്ഷണത്തിന് കീഴിലായി.
1989 ഏപ്രിൽ 12-ന് ഇപ്പോൾ ഫൈൻ ആർട്‌സ് ഡിപ്പാർട്ട്‌മെൻ്റ് നിയന്ത്രിക്കുന്ന ചരിത്ര പാർക്ക് രാജകുമാരി മഹാ ചക്രി സിരിന്ദോൺ ഔദ്യോഗികമായി തുറന്നു കൊടുത്തു.
അവലംബം Bibliography Michael Freeman - A guide to Khmer temples in Thailand and Laos , ISBN 0-8348-0450-6 പുറം കണ്ണികൾ Phimai historical park എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിവൊയേജിൽ നിന്നുള്ള ഫിമൈ ഹിസ്റ്റോറിക്കൽ പാർക്ക് യാത്രാ സഹായി - Computer model of the temple "Phimai Historical Park detailed description with pictures and video" from "Thai-Thaifood" "Phimai Historical Park" in Korat Magazine
കരൾ മാറ്റിവയ്ക്കൽ This article needs additional citations for verification .
Find sources: "കരൾ മാറ്റിവയ്ക്കൽ" – news · newspapers · books · scholar · JSTOR ( Learn how and when to remove this message )
രോഗബാധിതമായ കരളിന് പകരം ആരോഗ്യമുള്ള കരൾ മാറ്റിസ്ഥാപിക്കലാണ് കരൾ മാറ്റിവയ്ക്കൽ അല്ലെങ്കിൽ ഹെപ്പാറ്റിക് ട്രാൻസ്‍പ്ലാന്റേഷൻ.
നിലവിലെ കരൾ മുഴുവനായോ ഭാഗികമായോ നീക്കം ചെയ്താണ് പുതിയ കരൾ പൂർണ്ണമായോ ഭാഗികമായോ കൂട്ടിച്ചേർക്കുന്നത് (ഓർത്തോടോപിക് ശസ്ത്രക്രിയ).
ലിവർ സിറോസിസ്, അക്യൂട്ട് ലിവർ ഫെയിലിയർ തുടങ്ങിയ രോഗങ്ങളുടെ ചികിത്സയുടെ അവസാനഘട്ടത്തിൽ കരൾ മാറ്റിവെക്കൽ നിർദ്ദേശിക്കപ്പെടാറുണ്ട്.
കരൾ ലഭ്യത വളരെ പരിമിതമായത് കൊണ്ട് കരൾ മാറ്റിവെക്കൽ ശസ്ത്രക്രിയ വളരെയധികം നിയന്ത്രിതമാണ്.
ലിവിങ് ഡോണർ, കഡാവറിക് ഡോണർ എന്നിവയാണ് കരളിന്റെ സ്രോതസ്സുകൾ.
രോഗിയും ദാതാവും തമ്മിലെ പൊരുത്തവും വലിയ ഘടകമാണ്.
രണ്ട് ശസ്ത്രക്രിയകളും (എടുക്കാനും വെച്ചുപിടിപ്പിക്കാനുമുള്ള ശസ്ത്രക്രിയകൾ) വളരെ സങ്കീർണ്ണമായതും ദീർഘമായതുമാണ്.
സങ്കീർണ്ണതക്കനുസൃതമായി ശസ്ത്രക്രിയ നാല് മുതൽ പതിനെട്ട് മണിക്കൂർ വരെ നീണ്ടുനിന്നേക്കാം.
അതിവിദഗ്ദരായ സർജന്മാരും സാങ്കേതികസൗകര്യങ്ങളും ഈ ശസ്ത്രക്രിയകൾക്ക് അനിവാര്യമാണ്.
ദാതാവിൽ നിന്ന് സ്വീകരിക്കുന്ന കരളിനെ അലോഗ്രാഫ്റ്റ് എന്ന പൊതുനാമത്തിൽ അറിയപ്പെടുന്നു.
മറ്റൊരു ശരീരത്തിൽ നിന്ന് സ്വീകരിക്കപ്പെടുന്ന ഏത് അവയവവും അലോഗ്രാഫ്റ്റ് എന്ന പൊതുനാമത്തിന് കീഴിൽ വരും.
മാറ്റിവെക്കൽ അനിവാര്യമാകുന്ന സാഹചര്യങ്ങൾ
മറ്റുള്ള ചികിത്സകൾ കൊണ്ട് ഭേദമാവാത്ത അവസ്ഥയിലുള്ള കരൾ രോഗങ്ങളുടെ ചികിത്സക്കായി അവസാനശ്രമമായാണ് കരൾ മാറ്റിവെക്കൽ നിർദ്ദേശിക്കപ്പെടുന്നത് .
മാറ്റിവെക്കൽ ശസ്ത്രക്രിയ വളരെ സങ്കീർണ്ണവും അപകടസാധ്യത നിറഞ്ഞതുമാണ്.
വിജയസാധ്യത താരതമ്യേന കുറവായതും ശസ്ത്രക്രിയാനന്തര സങ്കീർണ്ണതകളും കാരണം വളരെ അപൂർവ്വമായി മാത്രമേ കരൾ മാറ്റിവെക്കൽ നടത്താറുള്ളൂ.
രോഗികളുടെ അവസ്ഥ, ദാതാവിന്റെ കരളുമായുള്ള അനുയോജ്യത തുടങ്ങി വളരെ ദീർഘമായ വിശകലനങ്ങൾക്ക് ശേഷമാണ് ശസ്ത്രക്രിയ നടത്താൻ കഴിയുമോ, അനന്തരഫലങ്ങൾ എന്തൊക്കെയായിരിക്കും എന്നെല്ലാം മനസ്സിലാക്കാൻ സാധിക്കുക.
പ്രതികൂലഘടകങ്ങൾ
അനുയോജ്യമായ കരളിന്റെ ദാതാവിനെ കണ്ടെത്തുക വളരെ ദുഷ്കരമാണ്.
ശസ്ത്രക്രിയയുടെ ഫലം പ്രവചനാതീതമാണ് എന്നതും ഇതിനെ നിരുത്സാഹപ്പെടുത്തുന്ന ഘടകമാണ്.
രോഗിയേയും മറ്റു സാഹചര്യങ്ങളെയും വിലയിരുത്തി ശസ്ത്രക്രിയയുടെ വിജയസാധ്യത കണക്കാക്കാൻ തന്നെ വലിയൊരു വൈദ്യസംഘം അനിവാര്യമാണ്.
സർജന്മാർ, വിദഗ്ദ ഡോക്ടർമാർ, സൈക്കോളജിസ്റ്റുകൾ, തുടങ്ങിയവരൊക്കെ ഉൾക്കൊള്ളുന്നതാവും ഈ സംഘം .
ശസ്ത്രക്രിയ നടത്തണോ വേണ്ടേ എന്ന് ഇവർ തീരുമാനമെടുക്കും.
അവസാനഘട്ടത്തിലുള്ള കരൾ രോഗവും, കരളിന്റെ വീണ്ടെടുപ്പ് അസാധ്യമാണെന്ന കണ്ടെത്തലുമാണ് ഒന്നാമത്തെ മാനദണ്ഡം.
പുതിയ കരൾ കൂട്ടിച്ചേർക്കുന്നതിലൂടെ രോഗം ഭേദമാകുമോ എന്ന വിലയിരുത്തലാണ് രണ്ടാം ഘട്ടം .
രോഗം കരളിന് മാത്രമാണെങ്കിൽ അവർക്ക് പരിഗണന കൂടുതൽ കിട്ടും.
അതേസമയം മറ്റുരോഗങ്ങൾ കൂടിയുള്ളവർക്ക് ശസ്ത്രക്രിയയുടെ വിജയസാധ്യത കുറയുവാൻ സാധ്യതയുണ്ട്.
താഴെ പറയുന്ന കാര്യങ്ങൾ രോഗിയുടെ കരൾ മാറ്റിവെയ്ക്കൽ സാധ്യത കുറക്കുന്നവയാണ്; കരൾ കാൻസർ, കരളിന് പുറത്തേക്ക് കൂടി വ്യാപിക്കുക.
മദ്യം, മയക്കുമരുന്ന് തുടങ്ങിയ ലഹരികളുടെ ഉപയോഗം.
ഗുരുതരമായ ഹൃദയ-ശ്വാസകോശരോഗങ്ങൾ ഉയർന്ന കൊളസ്ട്രോൾ അളവ് ഗുരുതരമായ വിൽസൺസ് രോഗം ഡിസ്ലിപിഡെമിയ
മുകളിൽ പറഞ്ഞ കാര്യങ്ങളിൽ മാറ്റങ്ങൾ വരികയാണെങ്കിൽ ആദ്യം അനുയോജ്യനല്ലെന്ന് കരുതപ്പെട്ട രോഗി പിന്നീട് അനുയോജ്യനായി മാറിയേക്കാം .
ഉദാഹരണത്തിന്; കരളിന് പുറത്തേക്ക് കൂടി വ്യാപിച്ച കരൾ കാൻസർ ചികിത്സയാൽ കുറയുക.
ഇതിന്റെ വിലയിരുത്തലിൽ കരളിൽ നിന്ന് വ്യാപിച്ച കാൻസറാണോ, അതോ കരളിലേക്ക് വ്യാപിച്ചതാണോ എന്നത് പ്രധാനമാണ്.
ഇതിൽ കാൻസർ വിദഗ്ദരുടെ വിശകലനം ഗൗരവമർഹിക്കുന്നു.
ലഹരിവസ്തുക്കളുടെ ഉപയോഗം അവസാനിപ്പിക്കൽ.
ഹൃദയത്തിന്റെ പ്രവർത്തനത്തിലെ മെച്ചപ്പെടൽ.
എച്ച്ഐവി അണുബാധ ഭേദമാവുക.
ജീവിതശൈലീമാറ്റം, വ്യായാമം എന്നിവയൊക്കെ മൂലം കൊളസ്ട്രോൾ, ട്രൈഗ്ലിസറൈഡ് തുടങ്ങിയ ഡിസ്ലിപിഡെമിയകൾ നിയന്ത്രിതമാവുക അപകടസാധ്യതകൾ റിജക്ഷൻ
ശസ്ത്രക്രിയയിലൂടെ കൂട്ടിച്ചേർത്ത കരൾ, രോഗിയുടെ ശരീരം സ്വീകരിക്കുമ്പോൾ മാത്രമേ വിജയം പ്രാപിക്കുകയുള്ളൂ.
ശരീരത്തിലെ പ്രതിരോധസംവിധാനം പുതിയ കരളിനെ പുറന്തള്ളാൻ സാധ്യതയുണ്ട്.
ഇതിനെ നിരസിക്കൽ, ഇമ്മ്യൂൺ മീഡിയേറ്റഡ് റിജക്ഷൻ (റിജക്ഷൻ എന്ന് ചുരുക്കിയും) എന്നൊക്കെ വിളിക്കപ്പെടുന്നു.
ഇത് ശസ്ത്രക്രിയക്ക് ശേഷം എപ്പോൾ വേണമെങ്കിലും സംഭവിച്ചേക്കാം.
രക്തപരിശോധനയിലൂടെ ഇത് കണ്ടെത്താൻ സാധിച്ചേക്കാം.
പരിശോധനയിൽ എ.എസ്.ടി, എ.എൽ.ടി, ജി.ജി.ടി എന്നിവയുടെ ഉയർന്ന അളവുകൾ കരളിന്റെ പ്രവർത്തനക്ഷമതയെ കണ്ടെത്താൻ സഹായിക്കും.
കരൾ പ്രവർത്തനത്തിലെ അസ്വാഭാവികതകൾ കാരണം പ്രോതൊംബിൻ ടൈം, അമോണിയ-ബിലിറൂബിൻ അളവുകൾ, ആൽബുമിൻ സാന്ദ്രത, അസ്വാഭാവികമായ പ്രമേഹം എന്നിവയിലൂടെ മനസ്സിലാക്കപ്പെടുന്നു.
മഞ്ഞപ്പിത്തം, എൻസഫലോപ്പതി, തൊലിക്ക് രക്തവർണ്ണം കൈവരൽ, രക്തസ്രാവം എന്നിവയും കണ്ടേക്കാം .
ഹൈപർ അക്യൂട്ട് റിജക്ഷൻ, അക്യൂട്ട് റിജക്ഷൻ, ക്രോണിക് റിജക്ഷൻ എന്നിങ്ങനെ മൂന്ന് തരത്തിലുള്ള റിജക്ഷനുകൾ ആണ് സംഭവിക്കാറുള്ളത്.
മൂന്ന് തരം ഗ്രാഫ്റ്റ് റിജക്ഷൻ സംഭവിക്കാം: ഹൈപ്പർഅക്യൂട്ട് റിജക്ഷൻ, അക്യൂട്ട് റിജക്ഷൻ, ക്രോണിക് റിജക്ഷൻ.
ആന്റി - ഡോണർ ആന്റിബോഡികളുടെ (ബി-സെല്ലുകൾ) പ്രവർത്തനം മൂലമുണ്ടാവുന്ന റിജക്ഷൻ ആണ് ഹൈപർ അക്യൂട്ട് റിജക്ഷൻ.
വാസ്കുലർ എൻഡോതെലിയൽ കോശങ്ങളിലെ ആന്റിജനുകളുമായി ഈ ആന്റിബോഡികൾ കൂടിച്ചേർന്നാണ് ഇത് സംഭവിക്കുന്നത്.
കോംപ്ലിമെന്റ് ആക്റ്റിവേഷൻ കൂടി സംഭവിക്കുന്നതോടെ ഇതിന്റെ ഗൗരവമേറുന്നു.
മാറ്റിവെക്കൽ ശസ്ത്രക്രിയ കഴിഞ്ഞ് മിനിട്ടുകൾക്കോ മണിക്കൂറുകൾക്കോ ഉള്ളിൽ ഈ റിജക്ഷൻ കാണപ്പെടുന്നു.
ടി സെല്ലുകൾ മൂലമുണ്ടാവുന്നതാണ് അക്യൂട്ട് റിജക്ഷൻ.
ഡയറക്റ്റ് സൈറ്റോടൊക്സിസിറ്റി, സൈറ്റോകിൻ മീഡിയേറ്റഡ് പാത്ത്‌വേ എന്നിങ്ങനെയുള്ള അവസ്ഥകൾ ഇതുവഴി കണ്ടേക്കാം.
അക്യൂട്ട് റിജക്ഷൻ ഒഴിവാക്കുക എന്നതാണ് ശസ്ത്രക്രിയയോടെയുള്ള ഇമ്മ്യൂണോസപ്പ്രസന്റുകളുടെ ദൗത്യം.
ട്രാൻസ്പ്ലാൻറ് കഴിഞ്ഞ് ദിവസങ്ങൾക്കോ ആഴ്ചകൾക്കോ ഉള്ളിലാണ് സാധാരണയായി അക്യൂട്ട് റിജക്ഷൻ കാണപ്പെടുന്നത്.
അജ്ഞാതമായ കാരണങ്ങളാൽ ഉണ്ടാകുന്നതാണ് ക്രോണിക് റിജക്ഷൻ.
ഇത് സാധാരണ ഒരു വർഷത്തിനും ശേഷമാണ് കാണപ്പെടുന്നത്.
മുൻപ് അക്യൂട്ട് റിജക്ഷൻ വന്നവരിൽ ക്രോണിക് റിജക്ഷൻ വന്നേക്കാനുള്ള സാധ്യത കൂടുതലാണ്.
പിത്തസംബന്ധമായ പ്രശ്നങ്ങൾ
ഇസ്കീമിക് കോളൻജിയോപ്പതി, ബിലിയറി സ്റ്റെനോസിസ്, ബിലിയറി ലീക്ക് എന്നിവയാണ് പിത്തരസ സംബന്ധിയായ സങ്കീർണ്ണതകൾ.
ശേഖരിക്കപ്പെട്ട കരൾ രോഗിയിൽ സ്ഥാപിക്കപ്പെടുന്നത് വരെയുള്ള ദൈർഘ്യം കൂടുന്നതനുസരിച്ച് ഇസ്കീമിക് കോളൻജിയോപ്പതിയുടെ അപകടം കൂടിവരുന്നു .
രക്തക്കുഴലുകളുടെ സങ്കീർണതകൾ
ത്രോംബോസിസ്, സ്റ്റെനോസിസ്, സ്യൂഡോഅന്യൂറിസം, ഹെപ്പാറ്റിക് ആർട്ടറിയുടെ വിള്ളൽ തുടങ്ങിയവയാണ് രക്തക്കുഴലുകളുമായി ബന്ധപ്പെട്ട സങ്കീർണ്ണതകൾ .
ധമനികളെ അപേക്ഷിച്ച് സിരകളിലെ സങ്കീർണ്ണതകൾ വളരെ കുറവാണ്.
പോർട്ടൽ വെയിൻ, ഹെപാറ്റിക് വെയിൻ, വെനാകാവ എന്നീ സിരകളുടെ സ്റ്റെനോസിസ് അല്ലെങ്കിൽ ത്രോംബോസിസ് ആണ് സിരകളിൽ വരാവുന്ന സങ്കീർണ്ണതകൾ .
മാറ്റിവെക്കൽ പ്രക്രിയ
കരൾ മാറ്റിവെക്കുന്നതിന് മുന്നോടിയായി നടത്തുന്ന ചികിത്സകളാണ് ബ്രിഡ്ജിങ് റ്റു ട്രാൻസ്പ്ലാന്റേഷൻ എന്നറിയപ്പെടുന്നത്.
ലിവർ സപ്പോർട്ട് തെറാപ്പികളിൽ ലിവർ ഡയാലിസിസ്, ബയോ-ആർട്ടിഫിഷ്യൽ ലിവർ സപ്പോർട്ട് എന്നിവ ഇപ്പോഴും അതിന്റെ പരീക്ഷണഘട്ടങ്ങളിൽ തുടരുകയാണ്.
ഓർത്തോടോപിക് രീതിയാണ് കരൾ മാറ്റിവെക്കലിനായി ഉപയോഗിക്കുന്നത്.
അതായത് രോഗമുള്ള കരൾ പൂർണ്ണമായോ ഭാഗികമായോ മുറിച്ചുമാറ്റുകയും പകരം ദാതാവിൽ നിന്ന് ശേഖരിച്ച കരൾ സ്ഥാപിക്കുകയും ചെയ്യുന്നു .
ഹെപ്പാറ്റക്ടമി, അൺഹെപ്പാറ്റിക്, പോസ്റ്റ് ഇംപ്ലാന്റേഷൻ എന്നീ ഘട്ടങ്ങളാണ് മാറ്റിവെക്കൽ പ്രക്രിയയിലുള്ളത്.
വയറിന്റെ മുകൾഭാഗത്ത് ഒരു വലിയ മുറിവ് കീറിയാണ് ശസ്ത്രക്രിയ ആരംഭിക്കുന്നത്.
കരളുമായി ബന്ധിക്കപ്പെട്ടിട്ടുള്ള എല്ലാ ലിഗ്മെന്റുകളും ഹെപ്പാറ്റക്ടമിയുടെ ഭാഗമായി വിച്ഛേദിക്കുന്നു.
കോമൺ ബൈൽ ഡക്റ്റ്, ഹെപ്പാറ്റിക് ആർട്ടറി, ഹെപ്പാറ്റിക് വെയിൻ, പോർട്ടൽ വെയിൻ എന്നിവയുമായുള്ള ബന്ധങ്ങളും കരളിൽ നിന്ന് മാറ്റപ്പെടുന്നു.
ഇൻഫീരിയർ വെനാകാവയുടെ റിട്രോഹെപ്പാറ്റിക് ഭാഗവും സാധാരണ ശസ്ത്രക്രിയകളിൽ കരളിനൊപ്പം നീക്കപ്പെടുന്നു.
ശസ്ത്രക്രിയയുടെ ചില ആധുനിക സാങ്കേതികവിദ്യകളാൽ ചിലപ്പോൾ വെനാകാവ നിലനിർത്തപ്പെടാറുണ്ട്.
ദാതാവിൽ നിന്ന് ശേഖരിച്ച കരളിൽ നിന്ന് രക്തം നീക്കം ചെയ്ത് പകരം ഐസ് കോൾഡ് ഓർഗൻ സൊല്യൂഷൻ നിറച്ചാണ് സൂക്ഷിക്കുന്നത്.
യു.ഡബ്ല്യു, എച്ച്.ടി.കെ എന്നിവയാണ് പൊതുവെ ഇതിനായി ഉപയോഗിക്കുന്നത്.
ഇങ്ങനെ സൂക്ഷിക്കപ്പെട്ട കരൾ രോഗിയിലേക്ക് ചേർക്കുന്നു.
ഇതിനായി പുതിയ കരളിലേക്ക് ഇൻഫീരിയർ വെനാകാവ, പോർട്ടൽ വെയിൻ, ഹെപ്പാറ്റിക് ആർട്ടറി എന്നിവ അനാസ്റ്റമോസ് ചെയ്യുന്നു.
സ്ഥാപിക്കപ്പെട്ട കരളിലെ രക്തയോട്ടം പുനസ്ഥാപിച്ച ശേഷം ബൈൽ ഡക്റ്റ് ബന്ധിപ്പിക്കുന്നു.
ഇത് രോഗിയുടെ ബൈൽ ഡക്റ്റിലേക്കോ അല്ലെങ്കിൽ ചെറുകുടലിലേക്കോ ആണ് ചെയ്യുന്നത്.
സാധാരണഗതിയിൽ ശസ്ത്രക്രിയയ്ക്ക് അഞ്ച് മുതൽ ആറ് മണിക്കൂർ വരെ സമയമെടുക്കാറുണ്ട്.
എന്നാൽ ശസ്ത്രക്രിയയുടെ സങ്കീർണ്ണത, സർജന്റെ വൈദഗ്ദ്യം എന്നിവയൊക്കെ അതിന്റെ സമയദൈർഘ്യത്തെ സ്വാധീനിക്കാറുണ്ട്.
ട്യൂമർ ബാധിച്ച കരൾ ലോബുകൾ മാത്രം മുറിച്ചുമാറ്റുക എന്നതാണ് ശസ്ത്രക്രിയയിലെ ഗവേഷണത്തിൽ ഒരു പ്രധാന മുന്നേറ്റമായി കാണുന്നത്.
ഇത്തരത്തിൽ ചെയ്യുന്നത് വഴി, രോഗരഹിതമായ കരൾ ഭാഗം വളരെപ്പെട്ടെന്ന് ആരോഗ്യം പ്രാപിക്കുന്നതായി കാണപ്പെടുന്നു.
ആശുപത്രിവാസം ഗണ്യമായി കുറക്കാനും ഇതുവഴി സാധിക്കും.
ലിവർ ട്യൂമറിന്റെ റേഡിയോ ഫ്രീക്വെൻസി അബ്ലേഷൻ കരൾ ശാസ്ത്രക്രിയ കാത്തുനിൽക്കുന്ന രോഗികളിൽ ഉപയോഗിച്ചുവരുന്നു .
കൂളിങ്
ദാതാവിൽ നിന്ന് ശേഖരിച്ച് സ്വീകർത്താവിലേക്ക് സ്ഥാപിക്കുന്നതിന് ഇടയിൽ, കരൾ തണുത്ത പ്രിസർവേഷൻ ലായനിയിൽ സൂക്ഷിക്കുന്നു.
ലായനിയുടെ കുറഞ്ഞ താപനില കരൾ നശിക്കുന്നതിനെ മന്ദഗതിയിലാക്കുന്നു.
തണുപ്പിനാലുള്ള കോൾഡ് ഇസ്കീമിയയെ പ്രതിരോധിക്കാനുള്ള മുൻകരുതൽ ഈ ലായനിയിൽ എടുക്കുന്നുണ്ട്.
സാധാരണയായി കോൾഡ് സ്റ്റോറേജ് സംവിധാനം ഉപയോഗിച്ചുവരുന്നതെങ്കിലും പുതിയ ഗവേഷണങ്ങൾ ഡൈനാമിക് സംവിധാനങ്ങളെ പറ്റി പഠിച്ചുവരുന്നുണ്ട്.
അതായത് കരളിലേക്ക് രക്തം പമ്പ് ചെയ്യുന്ന യന്ത്രം വിജയം കാണുകയുണ്ടായി .
ലിവിങ് ഡോണർ ലിവർ ട്രാൻസ്പ്ലാൻറേഷൻ പ്രമാണം:LDLT volume measure.jpg കംപ്യൂട്ടഡ് ടോമോഗ്രാഫി ഉപയോഗിച്ച് ദാതാവിന്റെ കരളിന്റെ അളവ് വിലയിരുത്തുന്ന ചിത്രം.
സമീപദശകങ്ങളിൽ ലിവിംഗ് ഡോണർ ലിവർ ട്രാൻസ്പ്ലാൻറേഷൻ (LDLT) കരൾ രോഗമുള്ള രോഗികൾക്ക് ഒരു നിർണായക ശസ്ത്രക്രിയാ ഓപ്ഷനായി ഉയർന്നുവന്നിട്ടുണ്ട്.
സീറോസിസ് , ഹെപ്പറ്റോസെല്ലുലാർ കാർസിനോമ എന്നിവ ഒന്നിച്ചോ ഒറ്റക്കോ ബാധിച്ച രോഗികൾക്ക് ലിവിങ് ഡോണർ ട്രാൻസ്പ്ലാന്റ് സാധ്യതകളുണ്ട്.
മുറിച്ചുമാറ്റിയാലും പൂർവ്വരൂപം വീണ്ടെടുക്കാനുള്ള കരളിന്റെ കഴിവ് മുൻനിർത്തിയാണ് ജീവിച്ചിരിക്കുന്നവരിൽ നിന്ന് കരളിന്റെ ഭാഗം ശേഖരിക്കുന്നത്.
അനുയോജ്യമായ കഡാവെറിക് ഡോണറുടെ ലഭ്യതക്കുറവും ഇതിന് കാരണമാവുന്നു.
രോഗികളുടെ കരൾ പൂർണ്ണമായി നീക്കം ചെയ്ത് ആരോഗ്യമുള്ള കരൾ ഭാഗം പുന:സ്ഥാപിക്കപ്പെടുന്നതാണ് ലിവിങ് ഡോണർ ട്രാൻസ്പ്ലാന്റ് എന്നതിൽ ഉദ്ദേശിക്കുന്നത്.
ചികിത്സകൾ ഫലിക്കാത്ത ഘട്ടത്തിലെത്തിയ കരൾ രോഗമുള്ള കുട്ടികളിലാണ് ലിവിങ് ഡോണർ ട്രാൻസ്പ്ലാന്റിന്റെ ചരിത്രം ആരംഭിക്കുന്നത്.
ഇത്തരം കുട്ടികളിൽ അവരുടെ രക്ഷിതാക്കളിൽ നിന്നോ ബന്ധുക്കളിൽ നിന്നോ ഭാഗിച്ചെടുക്കുന്ന കരൾ പിടിപ്പിച്ചാണ് ഈ സങ്കേതം വികസിക്കുന്നത്.
1989 ജൂലൈയിൽ സാവോ പോളോ സർവകലാശാലയിലെ മെഡിക്കൽ ഫാക്കൽറ്റിയിലാണ് വിജയകരമായ ലിവിങ് ഡോണർ ട്രാൻസ്പ്ലാന്റ് നടന്നത്.
സിൽവാനോ റായ എന്ന ഡോക്ടറാണ് ഈ ശസ്ത്രക്രിയക്ക് നേതൃത്വം നൽകിയത് .
അതേവർഷം നവംബറിൽ യൂണിവേഴ്സിറ്റി ഓഫ് ചിക്കാഗോ മെഡിക്കൽ സെന്ററിൽ ക്രിസ്റ്റോഫ് ബ്രോവെൽഷ് എന്ന ഡോക്ടർ, രണ്ട് വയസ്സുകാരിയായ അലിസ്സ സ്മിത്തിന് അവരുടെ മാതാവിൽ നിന്ന് ശേഖരിച്ച കരൾ സ്ഥാപിക്കുകയുണ്ടായി .
പ്രായപൂർത്തിയായവരിലും മുതിർന്നവരിലുമെല്ലാം ലിവിങ് ഡോണർ ട്രാൻസ്പ്ലാന്റ് സാധ്യമാണെന്ന് പ്രായേണ വിദഗ്ദർ മനസ്സിലാകുകയും ആ രൂപത്തിൽ ഗവേഷണങ്ങൾ മുന്നോട്ടുപോവുകയും ചെയ്തു.
തെരഞ്ഞെടുക്കപ്പെട്ട ചില മെഡിക്കൽ സെന്ററുകളിൽ ഇത്തരം ശസ്ത്രക്രിയകൾ നടന്നുവരുന്നുണ്ട്.
ഉയർന്ന ശസ്ത്രക്രിയാനിലവാരവും സാങ്കേതികവിദ്യകളും ഇതിന് (LDLT) അനിവാര്യമാണ്.
ആരോഗ്യമുള്ള വ്യക്തിയെ മേജർ സർജറിക്ക് വിധേയമാക്കുന്നതിലെ ധാർമ്മികപ്രശ്നങ്ങൾ, ശസ്ത്രക്രിയക്ക് ശേഷമുണ്ടായേക്കാവുന്ന ആരോഗ്യപ്രശ്നങ്ങൾ, ദാതാവിൽ അപൂർവ്വമായെങ്കിലും ആവശ്യമായി വന്നേക്കാവുന്ന തുടർ ശസ്ത്രക്രിയകൾ എന്നിവയൊക്കെ ലിവിങ് ഡോണർ ട്രാൻസ്പ്ലാന്റിനെ നിരുത്സാഹപ്പെടുത്തുന്ന ഘടകങ്ങളാണ്.
സർജന്മാർ ഇത്തരം ശസ്ത്രക്രിയകളിൽ പ്രാവീണ്യം നേടിവരുന്നതോടെ സങ്കീർണ്ണതകൾ കുറഞ്ഞേക്കാമെന്നാണ് കരുതപ്പെടുന്നത് .
2006-ൽ യു.കെയിൽ ജീവകാരുണ്യപരമായ കരൾ ദാനം അനുവദിച്ചുകൊണ്ട് നിയമഭേദഗതി നിലവിൽ വന്നു.
2012 ഡിസംബറിൽ അത്തരത്തിലുള്ള ആദ്യത്തെ ശസ്ത്രക്രിയ ബ്രിട്ടനിൽ നടക്കുകയുണ്ടായി.
ലിവിങ് ഡോണറിന്റെ കരളിന്റെ 55 മുതൽ 70 ശതമാനം വരെ നീക്കം ചെയ്താൽ പോലും 4 മുതൽ 6 ആഴ്ചകൾ കൊണ്ട് തന്നെ പൂർവ്വസ്ഥിതി പ്രാപിക്കുന്നതായി കാണപ്പെടുന്നു.
ശേഖരിച്ച കരൾ ഭാഗം രോഗിയിൽ സ്ഥാപിച്ച് അത് പുർണ്ണവളർച്ചയെത്താനും പൂർണ്ണ പ്രവർത്തനത്തിലെത്താനും കൂടുതൽ സമയമെടുത്തേക്കാം .